આ અંગે રાજ્યપાલ ગેઝેટ પ્રકાશિત કરશે. સૂત્રોનું માનવામાં આવે તો હાલના મુખ્યમંત્રી તરીકે વિજય રૂપાણી અને નાયબ મુખ્ય મંત્રી તરીકે નીતિન પટેલ તેમના હોદ્દા પર યથાવત રહેશે જ. જોકે તેમ છતાં મુખ્યમંત્રી પદ માટે ભીખુ દલસાણિયા, વજુભાઇ વાળા, પુરષોત્તમ રૂપાલા, મનસુખ માંડવિયા અને આનંદીબહેન પટેલના નામો પણ સીએમના પદ માટે ચર્ચામાં આવ્યા છે. વધુમાં ભાજપની પાર્લામેન્ટરી બોર્ડની મીટીંગ મળી હતી અને તેમાં સીએમ પદ માટેના નામની ચર્ચા કરવામાં આવી હતી. ગુજરાતના મુખ્યમંત્રીના નામોની પસંદગી અંગે સટ્ટાબજાર પણ ગરમાયેલું છે.